- Hindi News
- National
- उद्योगों में सुरक्षा उपकरण हैं या नहीं, प्रशासन ने एक सप्ताह में सूचना मांगी
उद्योगों में सुरक्षा उपकरण हैं या नहीं, प्रशासन ने एक सप्ताह में सूचना मांगी
वीविंगफैक्ट्रियों, प्रोसेस हाउस, स्पिनिंग प्लांट सहित सभी तरह की इंडस्ट्री में सुरक्षा से संबंधित उपकरण हैं या नहीं इसकी सूचना जिला प्रशासन ने सात दिन में जिला उद्योग केंद्र, निरीक्षक कारखाना बायलर्स, श्रम खनिज विभाग से मांगी है।
अतिरिक्त जिला मजिस्ट्रेट आनंदीलाल वैष्णव ने सोमवार को कलेक्ट्रेट सभागार में सुरक्षा समन्वय समिति की मीटिंग में संबंधित विभागों के अधिकारियों को इसके निर्देश दिए। उन्होंने कहा कि निरीक्षण के दौरान सुरक्षा उपकरणों से संबंधित किसी भी प्रकार की कमी मिलने पर उद्योगों के खिलाफ कार्रवाई करें। दूरदर्शन के एईएन ने बताया कि टावर पर सुरक्षा के लिए होमगार्ड तैनात है। सिंचाई विभाग के अधिकारियों से वैष्णव ने बांधों की सुरक्षा व्यवस्था, उनके दरवाजों के रखरखाव की जानकारी ली। मीटिंग में एएसपी ज्योतिस्वरूप शर्मा, यूआईटी सचिव पीएस सांगावत, नगर परिषद आयुक्त रामसिंह पालावत, सीएमएचओ डाॅ. जगदीश जीनगर आदि अधिकारी मौजूद थे।
टावर सुरक्षा व्यवस्था की जानकारी मांगी
एडीएमने बीएसएनएल अधिकारियों से उनके टावर प्रत्येक की सुरक्षा व्यवस्था की जानकारी भी उपलब्ध कराने के निर्देश दिए। यह जानकारी भी एक सप्ताह में उपलब्ध करानी होगी।
एक गैस एजेंसी दो केरोसीन विक्रेता शिफ्ट होंगे
डीएसओने मीटिंग में बताया कि गैस गोदामों केरोसीन विक्रेताओं के गोदामों में सुरक्षा उपकरणों की जांच करा ली गई। एक गैस एजेंसी दो केरोसीन विक्रेताओं को आबादी से बाहर स्थानांतरित करने के लिए कार्रवाई की जानकारी दी। उन्होंने बताया कि जिले में 26 गैस और छह केरोसीन गोदाम हैं।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva